
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE
privind aprobarea documentaţiei tehnico-economice - faza D.A.L.I., a indicatorilor tehnico-economici şi a anexei privind descrierea sumară a investiţiei, pentru obiectivul                                                         "Creşterea eficienţei energetice prin reabilitare termică construcţii şi instalaţii la COLEGIUL TEHNIC ”HENRI COANDĂ”"

Motivul emiterii proiectului de hotărâre

1. Descrierea situatiei actuale
În prezent clădirile din incinta Colegiului Tehnic „Henri Coandă“ sunt clădiri cu consumuri mari de energie ţinând seama de activitatea desfăşurată şi de anul construcţiei al acestora. Pentru a putea realiza creşterea performanţelor energetice a acestor clădiri publice în concordanţă cu prevederile legislaţiei actuale, la redeschiderea apelulului de proiecte şi în vederea depunerii proiectului spre finanţare în cadrul Programului Operaţional Regional 2014-2020, Axa prioritară 3 - Sprijinirea  tranziţiei cãtre o economie cu emisii scãzute de carbon, Prioritatea de investiţii 3.1 - Sprijinirea eficienţei energetice, a gestionãrii inteligente a energiei şi a utilizãrii energiei din surse regenerabile în infrastructurile publice, inclusiv în clãdirile publice, şi în sectorul locuinţelor, Operaţiunea B - Clădiri Publice, este necesară aprobarea documentaţiei tehnico-economice, a indicatorilor tehnico-economici şi a anexei privind descrierea sumară a investiţiei.  

1. Schimbari preconizate şi rezultate aşteptate
Obiectivul general al proiectului îl reprezintă creşterea eficienţei energetice a unui numar de cinci clădiri din cadrul  Colegiului Tehnic „Henri Coandă“ din Timisoara, prin realizarea unor lucrări de intervenţie care determină diminuarea consumurilor energetice şi lucrări conexe care contribuie la implementarea proiectului.
Reducerea consumului de energie pentru încălzirea clădirilor publice are ca efecte reducerea costurilor de intreţinere cu încălzirea, diminuarea efectelor schimbărilor climatice prin reducerea emisiilor de gaze cu efect de seră, creşterea independenţei energetice prin reducerea consumului de combustibil utilizat la prepararea agentului termic.
Indicatorii de proiect care fac obiectul monitorizării implementării şi performanţei investiţiei propuse prin proiect sunt: scăderea consumului anual de energie finală în clădirile publice, scăderea consumului anual specific de energie primară, numărul clădirilor care beneficiază de măsuri de creştere a eficienţei energetice.

1. Concluzii
	Urmare a celor prezentate mai sus, consider necesară şi oportună aprobarea documentaţiei tehnico-economice - faza D.A.L.I., a indicatorilor tehnico-economici - faza D.A.L.I. şi a anexei privind descrierea sumară a investiţiei, pentru obiectivul "Creşterea eficienţei energetice prin reabilitare termică construcţii şi instalaţii la COLEGIUL TEHNIC ”HENRI COANDĂ”", în vederea pregătirii documentaţiei pentru eventualitatea redeschiderii axei sau a unei alte oportunităţi de finanţare pentru creşterea eficienţei energetice pentru clădirile publice.

